=== Brabrand Sø og Årslev Engsø ===
[[Fil:Kayak på Aarhus Å.jpg|thumb|right|Stykket fra Årslev Engsø og ind til Aarhus by, er fredet i dag. Området bruges dog i stor udstrækning til rekreative formål.]]
Aarhus Å løber gennem både den nyanlagte [[Årslev Engsø]] og [[Brabrand Sø]]. Brabrand Sø er ganske lavvandet, og da åen var reguleret, modtog søen betydelige mængder bundmateriale. Dette gjorde sammen med dårligt rensede tilløb fra virksomheder og bebyggelser (bl.a. [[Døde Å]]), at den efterhånden blev meget kraftigt [[eutrofiering|eutrofieret]]. Søen er både et [[EU-habitatområde|EU habitat område]] og [[Natura 2000|Natura 2000 område]], som Danmark er forpligtet til at beskytte, og et betydningsfuldt tilholdssted for mange fuglearter. Da den samtidig danner en grøn kile helt ind i Aarhus centrum, med stor rekreativ værdi, har [[Aarhus Kommune]] forsøgt at oprense søen med mange forskellige og kostbare metoder gennem tiden, heriblandt anlæggelsen af Årslev Engsø lige vest for søen i 2003.
Naturbeskyttelse